08/01/2013 | Administración LocalMunicipal
Oroso
Modificación da relación de postos de traballo e organigrama do Concello de Oroso

Finalizado o prazo de exposición ao público do acordo de aprobación inicial da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 29/11/2012, sen que se presentase alegación ou reclamación algunha e de conformidade co establecido no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase automaticamente a definitivo. En cumprimento do disposto na lexislación vixente publícase a dita modificación. De conformidade co establecido no artigo 171 do Real decreto lexislativo 2/2004, do 5 de marzo, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. MEMORIA EXPLICATIVA DA MODIFICACIÓN DO ORGANIGRAMA ADMINISTRATIVO E DA RELACIÓN DE POSTOS DE TRABALLO DO CONCELLO DE OROSO A presente modificación da Relación de Postos de Traballo do Concello de Oroso ven motivada polas seguintes razóns: 1. Créase unha nova praza do posto de traballo “Auxiliar Técnico de Biblioteca e Cultura”. A súa creación ven motivada pola finalización da subvención da Excma. Deputación Provincial de A Coruña para a prestación do servizo de Animación Cultural o día 31 de decembro, co cal e de conformidade coas bases que rexeron a selección da traballadora que neste momento presta o servizo, implica a fin de contrato e o seu despedimento. Tendo en conta que o Departamento de Cultura veu incrementado a súa carga de traballo nestes últimos anos dende a concesión inicial da subvención e a contratación da traballadora, coincidindo coa expansión demográfica do concello e a prestación de novos servicios (Divers, Bos Días Cole, Aula de Música, Club de Lectura, Xornadas, Exposicións, etc.) considerase que é inviable que unha única persoa asuma toda a carga de traballo xerada polas novas actividades e atender ao mesmo tempo a Biblioteca municipal, polo que considerase que se dan a circunstancias extraordinarias sinaladas no Plan de Saneamento aprobado polo Pleno de Concello en data 28 de maio de 2009, así como o disposto nos artigos 22 e 23 da lei de orzamentos xerais para o exercicio 2012, para proceder a súa creación, máxime tendo en conta que ao tratarse dunha praza xa ocupada na práctica, non suporá un incremento da masa salarial significativa. Procédese igualmente a redefinir as funcións do devandito posto de traballo “Auxiliar Técnico de Biblioteca e Cultura” para adaptalas aos novos servizos expostos e a creación da nova praza, sen que supoña unha modificación substancial das funcións encomendadas anteriormente ao posto.2. Procédese igualmente a cambiar a denominación das prazas de conserxes do colexio á conserxes do Departamento de Cultura e Educación, para dotalos da necesaria mobilidade entre os distintos centros municipais segundo as necesidades postas de manifesto en cada momento, sen que supoña cambio de funcións. A relación de postos de traballo, tralas modificacións propostas quedaría do seguinte xeito: Namentres estean en vigor as medidas de reducción do déficit acordadas polo Real Decreto-lei 8/2010, os complementos específicos dos novos postos de traballo que eventualmente creense no Concello, terán as mesmas diminucións na súa contía para homoxeneizalos ao resto dos postos existentes á data presente da súa mesma puntuación e categoría. Vac: Non: O posto atópase cuberto con carácter definitivo Si: O posto atópase vacante ou cuberto temporalmente Tipo: L: Posto reservado a persoal laboral F/S: Posto singularizado reservado a funcionarios F/N: Posto non singularizado reservado a funcionarios. Corpo/Escala ou Categoría: A. X.: Escala de Administración xeral A. E: Escala de Administración especial H. E: Escalas de habilitación Sen determinar: No caso do persoal laboral non figura ningunha referencia na medida en que o Convenio Colectivo de o non prevé nada ao respecto Forma de provisión: C: concurso L: libre designación No caso do persoal laboral aparece en branco na medida en que o Convenio Colectivo non prové nada ao respecto Reserva nacionalidade: U. E.: Posto que pode ser ocupado por un nacional de calquera estado membro da U. E. R. N.: Posto reservado a nacionais españois. Titulación e formación específica: LCPL: A requirida pola lexislación galega sobre policías locais, así como a xeral da normativa sobre forzas e corpos de seguridade. Adscricción a Administracións Públicas: A. L: Posto reservado a funcionarios propios da administración local H. E.: Posto reservado a funcionarios con habilitación de carácter estatal”. Oroso, 29 de decembro de 2012 O alcalde, Manuel Miras Franqueira